Document ID: /roh_data/filtered/fineweb-2-filterrobots_roh.jsonl.gz/49499

Agressiun è in tema fitg en vogue ozendi. Dentant vegn questa dumonda savens tractada mo sut l'aspect da la violenza, er sche l'agressiun concerna fitg differents champs. Il pled "agressiun" è vegn dal latin e vul dir "ir cunter insatge u insatgi". Quai na sto en sasez betg esser insatge negativ, però i dependa da l'intensitad e las emoziuns che accumpognan quest "ir cunter insatgi u insatge". Igl è impurtant che geniturs mussan a lur uffants sco che ins sa gestir questas emoziuns, senza che i dettia bottas.